Der opstod torsdag aften mellem 19.30 og 20.00 brand i Restaurant Kronborg på Egholm. Først troede man, at branden var slukket, men senere viste det sig, at der stadigvæk var ild under taget. - Branden er startet ved en rygeovn, og så har den udviklet sig derfra. Men det vides endnu ikke om, hvordan branden er startet ved ovnen, siger vagtchef ved Nordjyllands Politi, Per Jørgensen. Ved branden blev bygningen totalt røgskadet, hvilket får store konsekvenser for restaurationens ejer. - Jeg er knust, fordi hele min sæson er ødelagt, siger ejer af Restaurant Kronborg, Kasper Kristensen. De endelige skader kendes endnu ikke eksakt, men en hurtig udrykning ved det lokale brandvæsen kan muligvis have mindsket skaderne betydeligt. Ligesom øens færgemand også var hurtig til at sejle beredskabskøretøjerne over på Egholm. Opdateret klokken 09.00.

Opsummering:
Torsdag aften udbrød der brand i Restaurant Kronborg, som ligger på Egholm. Restauranten er totalskader, og årsagen til branden er endnu ukendt. OPDATERET KLOKKEN 09.00.